Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 2/2002.(I.11.)Korm. rendeletet).
Paragraph Index: 162

2. rész Osztályozás 2.1 FEJEZET ÁLTALÁNOS ELÕÍRÁSOK 2.1 fejezet Általános elõírások 2.1.1 Bevezetés 2.1.1.1 Az ADR szerint a veszélyes áruk osztályai a következõk: 1 osztály Robbanóanyagok és -tárgyak 2 osztály Gázok 3 osztály Gyúlékony folyékony anyagok 4.1 osztály Gyúlékony szilárd anyagok, önreaktív anyagok és érzéketlenített, szilárd robbanóanyagok 4.2 osztály Öngyulladásra hajlamos anyagok 4.3 osztály Vízzel érintkezve gyúlékony gázokat fejlesztõ anyagok 5.1 osztály Gyújtó hatású (oxidáló) anyagok 5.2 osztály Szerves peroxidok 6.1 osztály Mérgezõ anyagok 6.2 osztály Fertõzõ anyagok 7 osztály Radioaktív anyagok 8 osztály Maró anyagok 9 osztály Különféle veszélyes anyagok és tárgyak. 2.1.1.2 Az osztályokban minden tételhez UN szám van hozzárendelve. A következõ tétel típusok használatosak: A. Egyedi tételek: egy-egy pontosan meghatározott anyagra vagy tárgyra vonatkozó tételek, beleértve az olyan tételeket is, amelyek egy anyag izomerjeire vonatkoznak, pl.: UN 1090 ACETON UN 1104 AMIL-ACETÁTOK UN 1194 ETIL-NITRIT OLDAT B. Generikus tételek: anyagok vagy tárgyak pontosan meghatározott csoportjára vonatkozó tételek, amelyek azonban nem m.n.n. tételek, pl.: UN 1133 RAGASZTÓK UN 1266 PARFÜM KÉSZÍTMÉNYEK UN 2757 SZILÁRD, MÉRGEZÕ KARBAMÁT PESZTICID UN 3101 B TÍPUSÚ, FOLYÉKONY SZERVES PEROXID C. Speciális m.n.n. tételek: meghatározott kémiai vagy mûszaki tulajdonságokkal bíró, „másként meg nem nevezett” anyagok vagy tárgyak csoportjára vonatkozó tételek, pl.: UN 1477 SZERVETLEN NITRÁTOK, M.N.N. UN 1987 ALKOHOLOK, M.N.N. D. Általános m.n.n. tételek: egy vagy több veszélyes tulajdonsággal bíró, „másként meg nem nevezett” anyagok vagy tárgyak csoportjára vonatkozó tételek, pl.: UN 1325 GYÚLÉKONY, SZERVES, SZILÁRD ANYAG, M.N.N. UN 1993 GYÚLÉKONY FOLYÉKONY ANYAG, M.N.N. A B., a C. és a D. pontban meghatározott tételeket gyûjtõmegnevezésnek nevezzük. 2.1.1.3 Csomagolási szempontból bizonyos anyagok az általuk képviselt veszély mértéke szerint csomagolási csoportokhoz rendelhetõk hozzá. A csomagolási csoportok jelentése a következõ: I csomagolási csoport – nagyon veszélyes anyagok II csomagolási csoport – közepesen veszélyes anyagok III csomagolási csoport – kevésbé veszélyes anyagok. 2.1.2 Az osztályozás alapelvei 2.1.2.1 Az egyes osztályok fogalomkörébe tartozó anyagok meghatározása az adott osztály 2.2.x.1 bekezdése szerinti tulajdonságaikon alapul. A veszélyes áruk hozzárendelése valamely osztályhoz és csomagolási csoporthoz az ugyanezen 2.2.x.1 bekezdésben szereplõ kritériumok alapján történik. Egy vagy több járulékos veszély hozzárendelése a veszélyes anyagokhoz és tárgyakhoz az ezen veszélyeknek megfelelõ osztály vagy osztályok 2.2.x.1 bekezdésében található kritériumai alapján történik. 2.1.2.2 Minden veszélyes áru tétel a 3.2 fejezet „A” táblázatában van felsorolva az UN számok sorrendjében. Ez a táblázat tartalmazza a felsorolt árukra vonatkozó, lényeges információkat, így a megnevezést, az osztályt, a csomagolási csoporto(ka)t, a szükséges veszélyességi bárcá(ka)t, a csomagolási és szállítási elõírásokat. 2.1.2.3 Az egyes osztályok 2.2.x.2 bekezdésében felsorolt vagy meghatározott veszélyes áruk a szállításból ki vannak zárva. 2.1.2.4 A név szerint nem említett árukat, vagyis azokat, amelyek sem egyedi tételként nem szerepelnek a 3.2 fejezet „A” táblázatában, sem az elõzõekben említett 2.2.x.2 bekezdésekben nincsenek felsorolva vagy meghatározva, a 2.1.3 szakaszban lévõ eljárás szerint kell a megfelelõ osztályba sorolni. Ezen kívül meg kell határozni az esetleges járulékos veszélyt, illetve a csomagolási csoportot. Az osztály és az esetleges járulékos veszély, illetve csomagolási csoport eldöntése után a megfelelõ UN számot kell meghatározni. A megfelelõ gyûjtõmegnevezés (UN szám) kiválasztásának paramétereit az osztályok végén, a 2.2.x.3 bekezdésekben levõ döntési fák (gyûjtõmegnevezések felsorolása) jelzik. Az anyag vagy tárgy tulajdonságait lefedõ gyûjtõmegnevezések közül minden esetben a legjellegzetesebbet kell választani a 2.1.1.2 bekezdés B., C. és D. pontja szerinti rangsor alapján. Akkor és csak akkor sorolható egy anyag vagy tárgy a 2.1.1.2 bekezdés szerinti valamely D. típusú tételhez, ha sem B., sem C. típusú tételhez nem sorolható. 2.1.2.5 A 2.3 fejezet vizsgálati eljárásai és az osztályok 2.2.x.1 bekezdésében meghatározott kritériumok alapján – amennyiben ezek között szerepel ez a lehetõség – az is megállapítható, hogy egyes osztályokban valamely anyag, keverék vagy oldat nem rendelkezik az adott osztály kritériumaival, annak ellenére, hogy a 3.2 fejezet „A” táblázatában név szerint szerepel. Ilyen esetben ez az anyag, keverék vagy oldat nem tekintendõ az adott osztályhoz tartozónak. 2.1.2.6 A besorolás szempontjából a 101,3 kPa nyomáson 20 °C vagy ez alatti olvadáspontú vagy olvadás kezdõpontú anyagokat kell folyékonynak tekinteni. Azokat a viszkózus anyagokat, amelyeknek határozott olvadáspont nem állapítható meg, az ASTM D 4359-90 szabvány szerinti vizsgálati eljárásnak vagy a 2.3.4 szakaszban leírt folyékonyság meghatározási vizsgálatnak (penetrométer eljárásnak) kell alávetni. 2.1.3 A név szerint nem említett anyagok, oldatok és keverékek (készítmények és hulladékok) besorolása 2.1.3.1 A név szerint nem említett anyagokat, oldatokat és keverékeket az egyes osztályok 2.2.x.1 bekezdésében található kritériumok alapján, az általuk képviselt veszély mértéke szerint kell besorolni. Az anyag által képviselt veszély(eke)t annak fizikai, kémiai jellemzõi és fiziológiai tulajdonságai alapján kell meghatározni. Ezeket a jellemzõket és tulajdonságokat kell akkor is figyelembe venni, ha a tapasztalatok szigorúbb hozzárendeléshez vezetnek. 2.1.3.2 Azokat az anyagokat, amelyek nincsenek a 3.2 fejezet „A” táblázatában név szerint feltüntetve és csak egyetlen veszélyt képviselnek, a megfelelõ osztályba, az adott osztály 2.2.x.3 bekezdésében felsorolt valamely gyûjtõmegnevezés alá kell besorolni. 2.1.3.3 Azokat az oldatokat vagy keverékeket, amelyek valamely, a 3.2 fejezet „A” táblázatában név szerint felsorolt veszélyes anyagot egy vagy több nem veszélyes anyaggal együtt tartalmaznak, mint a név szerint felsorolt veszélyes anyagokat kell tekinteni, kivéve, ha

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes